Sillaotsa kool

**Sillaotsa kool** on põhikool Tartu maakonnas Kastre vallas Päkste külas. Kool lähtub oma tegevuses kolmest põhiväärtusest – loovus, loodus ja liikumine. Asukoht kaunis ja vaheldusrikkas looduskeskkonnas loob väga head eeldused looduse aktiivseks kasutamiseks õppetegevuses ning toetab õuesõppe ja liikumist soodustava koolikultuuri kujunemist, sealhulgas regulaarseid õuevahetunde. 

Alates 2010. aastast on kooli direktor Karin Kütt. 

Seisuga 1. jaanuar 2026 õpib koolis 276 õpilast.

### Ajalugu
Kooli ajalugu on põhjalikult uurinud Taivo Kirm, kes on käsitlenud Sillaotsa kooli ja laiemalt Haaslava piirkonna hariduselu arengut kahes monograafias. Käesolev Vikipeedia artikkel põhineb peamiselt nendel uurimustel, mis annavad tervikliku ülevaate kooli kujunemisest ja tegevusest eri ajajärkudel.

Sillaotsa kool asub Tartumaal Haaslava vallas ning selle ajalugu ulatub 18. sajandisse, mil Liivimaal hakati rajama rahvakoolisüsteem. Kooli alguses peetakse 1765. aastat, mil Haaslava valda rajati Uniküla kool. Esimene teadaolev koolmeister oli tollal Naritse Juhan.

1863. aastal sai Sillaotsa Kool uue koolimaja, mis asus praeguse koolimaja sauna ja jõepoolse juurdeehitise vahelisel ala. 1903. aastal toimus tulekahju, mis hävitas Sillaotsa vana koolimaja. Järgneval kahel aastal ehitati uus, praeguse koolimaja vana osa.

25. märtsil 1944 aastal lõpetati sõja tõttu ajutiselt koolitöö ja nädalapäevad hiljem anti koolimaja üle saksa sõduritele. 1.novembril 1944 alustati uuesti koolitööga, kuid algul ei olnud koolimaja valmis õpilasi uuesti vastu võtma. Sillaotsa koolimaja oli lahingutes kannatada saanud ja kaduma oli läinud peaaegu kogu õppeinventar ja raamatud. Õppetöö toimus ümberkaudsetes taludes (Ritsu, Paabu, Poodi, Araka, Kitse, Marguse ja Kolga taludes). Alates kevadest 1945, pärast hädavajalikku remonti, jätkus õppetöö koolimajas. Alates 1947.aastat oli Sillaotsa kool järgmised 45 aastat kakskeelne kool (eesti ja vene õppekeelega klassikomplektid).

Järgnevate aastakümnete jooksul tehti koolimajas mitmeid remondi- ja ümberehitustöid, hoonet laiendati ja kaasajastati; muuhulgas renoveeriti fassaad, mille tulemusena muutus koolimaja senine värvilahendus punaselt kollaseks.

1.septembril 2010 liideti Haaslava valla haridusasutused Sillaotsa Põhikool ja Roiu Lasteaed üheks asutuseks nimega Sillaotsa Kool.

Viimaste aastate suurimad ümberehitustööd tehti aastal 2006, mil koolimaja sai kaasaegse spordihoone, ja aastatel 2017 ja 2024 , mil Sillaotsa Kool sai uued juurdeehitused.

### Kooli nimed
*1860ndatel võeti kasutusele nimi Sillaotsa algkool
*1891-1919 Sillaotsa 2. klassiline algkool
*1919-1928 Sillaotsa 4. klassiline algkool
*1928-1929 Sillaotsa 5. klassiline algkool
*1929-1944 Sillaotsa 6. klassiline algkool
*1944-1960 Sillaotsa 7. klassiline mittetäielik keskkool
*1960-1988 Sillaotsa 8. klassiline kool
*1988-1991 Sillaotsa 9. klaasiline kool
*1991-2010 Sillaotsa põhikool
*2010-... Sillaotsa kool

### Koolijuhid läbi aegade

* Aleksander Koch (1903-1908)
* Gustav Reial (1908-1910)
* Johannes Aunapuu (1910-1915 )
* Aksel-Herman Rüütli (1915-1922)
* Värdi Parisalu (1922-1951)
* Arved Hint (1951-1952)
* Osvald Ankipov (1952-1956)
* Osvald Kütt (1956-1957)
* Osvald Võsu (1957-1965)
* Johannes Loost (1965-1988)
* Ain Esko (1988-2001)
* Aivo Roonurm (2001-2003)
* Anne Nukk (2005-2006)
* Ilvi Suislepp (2003-2010)
* Karin Kütt (2010-...)

### Traditsioonid

* 1. septembril kooliaasta avaaktus 
* Õpetajate päeva tähistamine 
* Halloweeni kostüümipäev 
* Kooli aastapäeva tähistamine 
* Jõulude tähistamine 
* Tutipäeva tähistamine 
* Sõbrapäeva tähistamine
* Volbripäeva tähistamine 
* Perepäevad 
* Koolilõpuaktus 
* Ülekooliline Madsa laager juuni algul 
* Õpetajate ühisüritused 
* Igakuine koolipere tunnustamine (võistlustel-olümpiaadidel osalemine, sünnipäevad)

### Kirjandus

* Kirm, Taivo. 2010. Hariduselu Haaslaval aastani 1945.
* Kirm, Taivo. 2016. Sillaotsa kool 1944-2016.

## Viited

## Välislingid
* Koduleht